«Ո՛չ, ո՛չ, ո՛չ,- ուղղեց նա:- Ինչպե՞ս եք դուք` լրագրողներդ, սխալ հասկանում և սխալ մեջբերում»: Հոգնեցուցիչ էր: «Բայց դա սկանդալ չի՞ դառնա»,-հարցրի ես: «Մի՞թե սկանդալ եղել է ձեր հնդկացիների դեպքում,- հարցրեց նա:- Եվ դուք երբևէ չե՞ք մտածել` ձեր արածը ճի՞շտ էր: Դուք նվաճել եք Մեքսիկայի մի մասը, գրավել Հավայան կղզիները, զենքի ուժով Իսպանիայից խլել եք Ֆիլիպինները և Պուերտո Ռիկոն, գնել եք Դանիական կղզիները և ձեր ծովային հետևակազորը ափ եք հանել Կենտրոնական Ամերիկայում: Շուտով ստիպված եք լինելու վերականգնել կարգուկանոնը Մեքսիկայի մյուս մասում: Եվ սակայն,- ասաց նա հիացմունքով,- դուք դեռ կողմ եք փոքր ազգերի ինքնորոշմանը: …Եվ չնայած դրան, դուք հակաիմպերիալիստ եք: Դուք պատերազմել եք գերմանական իմպերիալիզմի դեմ»: «Դուք՝ նույնպես»,- արձակեցի կրակոցս: